Waray-Waray News: An mga nangunguna nga mga Tsino nga negosyante nagpahayag sin kompyansa san ekonomiya san Pilipinas
Ni Nene A. Manzanares
Beijing (28 Oktubre) -- An mga nangunguna nga mga negosyante san nasabi nga nasud in nagpapabilin a kanra kumpyansa san maupay nga ekonomiya san Pilipinas. Ine nga kumpyansa in padayun sa luyo san dire maupay nga ekonomiya pankalibutan.
Dida san ginhimo nga panawagan ni Presidente Arroyo kahapon sa aga, an mga Tsino nga mga negosyante in nagsugad nga padayon a kanra mga ginhimo nga mga bag-o nga pamuhunan. Interesado giphapon sira nga padurudakuon an kanra pannegosyohan sa Pilipinas.
Adtun nakipagkita kan Presidente Arroyo sin pakigkomperansya sa Shangri-la Hotel sa China mao an mga meimbro sa china council for the Promotion of International Trade (CCPIT), China Overseas Chinese Entrepreneurs Association (COCEA), ngan Shandung Green TEC Electric Technology Company.
Upod sa kanra gin-istoryahan mao an pamunuhan ngan pannegosyohan parte minahan, parte bado ngan paghimo sin mga bag, pagestablisar sin mga resort ngan electric car distribution.
An pinakadaku ngan maimpluwensya nga foreign trade promotion agency sa China in nagsugad nga maiha na an relasyon pannegosyohan san Pilipinas ngan China labi na gud an probinsya Zhejiang diin naghiruhitaas ine sulod sin 30 ka tuig.
Sugad ni chairman Tie Jianshe nga sa pamuhunan nga P10 million sa tuig 1975, lumukso ine ngadtu sa $i billion sa tuig 2005. Kanya ginpatapud an Presidente nga padayun a kanra pagsuporta san trade relations san Pilipinas ngan China.
Sa parte naman san Pilipinas, ginimbitar ni Presidente Arroyo an nasabi nga trade promotion agency nga mamuhunan sa Pilipinas labi nagud an garment business matungod nga an Zheiang in popular parte san silk industry ngan bangin magkinahanglan sin mga mapagkukuhaan sin pagdesinyo ngan paghimo sin mga bado.
An COCEA naman sa pamuno ni vice chairman Li Ru Long in nagpahayag kan Presidente Arroyo a kanra interest pagbalyu sin nickel ngan copper ore tikang sa Pilipinas pagsuporta san nagtutubo nga pagkinahanglan sin steel. (PIA Northern Samar) [top]
war_Latn sag_Latn war_Latn war_Latn ceb_Latn war_Latn war_Latn ceb_Latn war_Latn war_Latn